Document ID: 32002R1739

Kommissionens forordning (EF) nr. 1739/2002
af 30. september 2002
om den første offentliggørelse af de mængder af visse basisprodukter, som kan henføres under ordningen for aktiv forædling uden forudgående undersøgelse af de økonomiske forudsætninger
KOMMISSIONEN FOR DE EUROPÆISKE FÆLLESSKABER -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2),
under henvisning til Kommissionens forordning (EF) nr. 1488/2001 af 19. juli 2001 om gennemførelsesbestemmelser til Rådets forordning (EF) nr. 3448/93 hvad angår henførsel af visse mængder af visse basisprodukter henhørende under traktatens bilag I under ordningen for aktiv forædling uden forudgående undersøgelse af de økonomiske forudsætninger(3), særlig artikel 3, stk. 1, og
ud fra følgende betragtninger:
(1) Kommissionen har udarbejdet den i artikel 11 i forordning (EF) nr. 3448/93 omhandlede forsyningsopgørelse og forelagt den til behandling i Ekspertgruppen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I i overensstemmelse med artikel 2, stk. 1, i forordning (EF) nr. 1488/2001.
(2) Det anslåede samlede behov for restitutioner for budgetperioden fra 1. oktober 2002 til 30. september 2003 som fastlagt på grundlag af denne opgørelse overskrider de til restitutioner afsatte midler i overensstemmelse med de grænser, der er fastsat ved aftaler, som er indgået i henhold til artikel 300 i traktaten.
(3) De samlede mængder af visse basisprodukter angivet med deres kode i den ottecifrede kombinerede nomenklatur, som kan henføres under ordningen for aktiv forædling til anvendelse ved fremstillingen af varer uden forudgående undersøgelse af de økonomiske forudsætninger, og som er blevet fastlagt i overensstemmelse med denne opgørelse, bør derfor offentliggøres -
UDSTEDT FØLGENDE FORORDNING:
Artikel 1
De samlede mængder af visse basisprodukter, som er opført i bilag I til traktaten, og som kan henføres under ordningen for aktiv forædling uden forudgående undersøgelse af de økonomiske forudsætninger, er anført i bilaget til denne forordning i overensstemmelse med artikel 3, stk. 1, i forordning (EF) nr. 1488/2001.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. september 2002.

Labels: 3
17